
# Татарстан Президенты Торак-коммуналь хуҗалыкны реформалаштыруга ярдәм итү фонды генераль директоры Константин Цицин белән очрашты

*17.05.2012*Бүген Татарстан Республикасы Президенты Рөстәм Миңнеханов Торак-коммуналь хуҗалыкны реформалаштыруга ярдәм итү фонды генераль директоры Константин Цицин белән очрашты.


Очрашу Казан Кремлендә ТР Президентының эш бүлмәсендә узды, анда ТР төзелеш, архитектура һәм торак-коммуналь хуҗалык министры Ирек Фәйзуллин да катнашты.


Яклар Татарстанда күп фатирлы торак йортларда капиталь ремонт барышы, шулай ук гражданнарны авария хәлендәге йортлардан күчерү мәсьәләсе буенча фикерләште.


Искәртеп узабыз, күптән түгел Торак-коммуналь хуҗалыкны реформалаштыруга ярдәм итү фонды 2011 елда ТКХ реформалау өлкәсендә дәүләт программалары кысаларында чараларны уңышлы башкарган төбәкләрне атады: Татарстан, Омски, Киров, Ярославски, Новосибирски һәм Амур өлкәләре, Алтай крае, Төньяк Осетия, Коми һәм Дагестан. Федерация субъектларының эш нәтиҗәләре буенча аларга өстәмә 1 млрд. сум бүлеп бирү турында карар кабул ителде. Төбәкләр өстәмә финансларны капиталь ремонтка һәм гражданнарны авария хәлендәге йортлардан күчерүгә юнәлдерә ала.

*ТР Президенты матбугат хезмәте*
Татарстан Президенты Торак-коммуналь хуҗалыкны реформалаштыруга ярдәм итү фонды генераль директоры Константин Цицин белән очрашты